次韻向憲留題荆門惠泉卒章見及
作者：洪适
朝代：宋

paragraphs: 對泉一洗心如水，誦詩三歎顙有泚。
字比渴驥駸駸來，文如翠瀲鱗鱗起。
皇華轍迹環諸道，濟物良籌載襟抱。
雙泉復見等故人，竹馬兒童半羸老。
吾君豐澤要下流，慚愧長瀾力不侔。
一方始此一滴潤，千畝長有千鍾收。
去瘼未盡惠未施，可使剜肉生新痍。
塵埃滿面語甚惡，虛辱逢人統項斯。